Француска Остале вести из Француске 20. новембар 2015.: Француска: Убијена жена у антитерористичкој акцији није бомбаш самоубица 19. новембар 2015.: Организатор напада у Паризу убијен у полицијској акцији 19. новембар 2015.: Ванредно стање продужено до 25. фебруара 2016. 14. новембар 2015.: Рат у сред Париза 14. новембар 2015.: Фејсбук због напада у Паризу активирао апликацију Провера безбедности ...остале вести овде Позиција Француске 20. decembar 2012. Pariz/ Francuska (Beta-AFP) Pariski Luvr ove godine posetilo je "blizu 10 miliona ljudi", što je rekordna poseta i milion više u odnosu na 2011, saopštio je u četvrtak taj muzej.

"Novi rekord potvrđuje prvo mesto Luvra u svetu", navodi u saopštenju uprava muzeja.

Ova godine, koja je bila izuzetna na više polja, obeležena je otvaranjem novog odseka za islamsku umetnost 22. septembra koji je do sada posetilo 650.000 ljudi.

Primetan je "rast broja kineskih posetilaca, koji su sada među vodeće tri nacije (stranih posetilaca), uz Amerikance i Brazilce". navodi Luvr.

Iza njih slede Italijani i Nemci.

Pored odlične posete stalnim postavkama, privremene izložbe privukle su 660.000 ljudi, 29 odsto više nego 2011. Izložbu radova Leonarda da Vinčija, na kojoj je bila i restaurirana "Sveta Ana", na proleće 2012. videlo je 305.000 ljudi, dok je postavka "Rafael.

Poslednje godine", koja traje do 14. januara, do sada imala 310.000 posetilaca.

Mlađi od 30 godina čine 50 odsto svih posetilaca Luvra, navodi uprava muzeja i dodaje da je sajt Luvra ove godine imao više od 11 poseta, sedam odsto više nego 2011. „Blizu 10 miliona ljudi posetilo Luvr u 2012." Novinska agencija Beta, 20. decembar 2012. (српски)